La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat dia 19 de juliol de 2017 que van dels números 339/2017 al 357/2017.
També s'informa de les esmenes documentals rebudes en relació amb els expedients oberts davant la Comissió.
Es comenten les reclamacions que s'han registrat amb els números 343/2017, 344/2017, 345/2017, 346/2017, 349/2017 i 357/2017 que seran tramitades com a incidents d'execució de les corresponents resolucions de la Comissió, atès que no es tracta de nous expedients sinó d'incidències produïdes en l'execució de resolucions ja aprovades de la Comissió i així es notificarà a les persones que les han formulat.
La presidenta pregunta a la resta de membres del Ple si han pogut consultar els esborranys de les actes corresponents a les sessions vint-i-quatrena, vint-i-cinquena i vint-i-sisena, dels dies 27 de juny i 12 i 19 de juliol, respectivament i proposa una esmena a l'acta vint-i-quatrena, que s'introduirà en el text definitiu corresponent.
Proposta de resolució d'estimació de la Reclamació 101/2017
El senyor Josep Mir, ponent d'aquesta Proposta de resolució, exposa la complexa tramitació que ha tingut lloc en aquest procediment que finalitza per estimació del dret d'accés del sindicat a informació relativa a les ofertes guanyadores de licitacions de serveis de sanejament.
El senyor Manuel Ibarz i la senyora Elisabet Samarra formulen consideracions sobre la Proposta i es debaten elements del text.
Proposta de resolució d'estimació de la Reclamació 178/2017
El senyor Josep Mir, ponent d'aquesta Proposta de resolució, exposa els elements més destacats de la tramitació d'aquest procediment i detalla la fonamentació jurídica d'aquesta Proposta de resolució.
Es formulen consideracions al respecte per part del senyor Manuel Ibarz i la senyora Elisabet Samarra que exposen els seus posicionaments i es debaten diferents elements sobre la Proposta formulada en relació amb la doctrina anterior de la Comissió.
Es formulen matisacions a la fonamentació jurídica de la Proposta plantejada que seran introduïdes pel ponent en el text definitiu de la resolució.
Proposta de resolució d'estimació de la Reclamació 196/2017
El senyor Josep Mir, ponent d'aquesta Proposta de resolució, exposa els elements més destacats d'aquest procediment en què es reclama informació que va ser sol·licitada a l'Oficina Antifrau de Catalunya.
A proposta de la senyora Elisabet Samarra s'introdueix una esmena en el text de la Proposta de resolució que s'introduirà pel ponent en el text definitiu.
Proposta d'acord d'ampliació de termini per resoldre la Reclamació 201/2017
La senyora Elisabet Samarra, ponent de la Reclamació 201/2017, presenta la Proposta d'acord d'ampliació de termini per resoldre aquest procediment i comenta els elements de la tramitació d'aquest expedient que motiven la necessitat d'ampliar el termini per de resolució.
Es debaten per part de tots els membres del Ple els elements plantejats i es proposa la modificació de la fonamentació de l'acord d'ampliació del termini per resoldre, esmenes que s'introduiran en el text definitiu de l'acord que serà notificat a les parts del procediment.
Proposta de resolució d'estimació de la Reclamació 214/2017
El senyor Manuel Ibarz, ponent de la Proposta de resolució, exposa els elements més destacats de la tramitació d'aquests procediment de reclamació plantejat contra l'Ajuntament de Castelldefels i de la documentació reclamada que coincideix amb altres expedients anteriors tramitats també per la Comissió i sol·licitada per la mateixa persona reclamant.
El senyor Josep Mir i la senyora Elisabet Samarra formulen esmenes al text que seran introduïdes en el text definitiu.
Proposta de resolució d'estimació de la Reclamació 217/2017
El senyor Josep Mir, ponent d'aquesta Proposta de resolució, exposa els elements més destacats d'aquest procediment interposat contra l'Ajuntament d'Argelaguer, que no planteja elements de debat per part de la resta de membres del Ple.
Proposta de resolució de desestimació de la Reclamació 220/2017
La ponent de la Proposta de resolució, la senyora Elisabet Samarra, exposa els elements que duen a la desestimació de la reclamació formulada contra l'Ajuntament d'Alp, que són compartits per la resta de membres del Ple.
Proposta d'acord d'ampliació de termini per resoldre la Reclamació 221/2017
La ponent de la Reclamació 221/2017, la senyora Elisabet Samarra, exposa els elements que motiven l'ampliació del termini per resoldre.
Es formulen observacions a la Proposta d'acord de conformitat amb el debat sostingut en relació amb el punt cinquè de l'ordre del dia.
Proposta de resolució de finalització de les Reclamacions 230/2017, 233/2017 i 234/2017 per pèrdua d'objecte (acumulades)
El senyor Manuel Ibarz, ponent de la Proposta de resolució, exposa els elements més destacats de la tramitació d'aquests procediments plantejats respecte l'Ajuntament de Lleida que es resolen de forma acumulada per pèrdua sobrevinguda de l'objecte de la reclamació.
La senyora Elisabet Samarra formula esmenes en els antecedents de la Proposta que seran introduïdes pel ponent en el text final de la resolució.
Proposta de resolució d'estimació de les Reclamacions 235/2017 i 236/2017 (acumulades)
El senyor Manuel Ibarz, ponent de la Proposta de resolució, exposa els elements més destacats de la tramitació d'aquests procediments plantejats respecte l'Ajuntament de Lleida que es resolen de forma acumulada.
La senyora Elisabet Samarra formula una matisació en relació amb la fonamentació jurídica de la Proposta i alguna esmena tècnica que seran introduïdes pel ponent en el text definitiu de la resolució.
Proposta de resolució de desestimació de la Reclamació 250/2017
La ponent de la Proposta de resolució, la senyora Elisabet Samarra, exposa els elements que duen a la desestimació de la reclamació, que són compartits per la resta de membres del Ple.
Proposta d'acord d'ampliació de termini per resoldre la Reclamació 259/2017
Proposta de resolució de finalització de la Reclamació 260/2017 per pèrdua d'objecte
El senyor Josep Mir, ponent d'aquesta Proposta de resolució, exposa els elements més destacats d'aquest procediment interposat contra l'Ajuntament de Cabrils, que finalitza per pèrdua sobrevinguda de l'objecte de la reclamació.
Proposta de resolució de desestimació de la Reclamació 263/2017
La ponent de la Proposta de resolució, la senyora Elisabet Samarra, exposa els elements que duen a la desestimació de la reclamació formulada també contra l'Ajuntament d'Alp, que són compartits per la resta de membres del Ple.
Proposta de resolució d'estimació de la Reclamació 268/2017
El senyor Josep Mir, ponent d'aquesta Proposta de resolució, exposa els nous elements de tramitació que s'han incorporat en aquest procediment interposat contra l'Ajuntament d'Almacelles.
La Proposta havia estat objecte d'anàlisi pel Ple de la setmana passada però que va quedar posposada la seva aprovació atès que es va rebre nova documentació el mateix dia de la sessió.
Proposta de resolució de finalització de la Reclamació 272/2017 per pèrdua d'objecte
La ponent de la Proposta de resolució, la senyora Elisabet Samarra, exposa els elements més rellevants de la tramitació d'aquesta reclamació que finalitza per pèrdua sobrevinguda de l'objecte de reclamació.
Proposta d'acord d'ampliació de termini de la Reclamació 274/2017
Proposta de resolució de finalització de la Reclamació 281/2017 per pèrdua d'objecte
La senyora Elisabet Samarra, ponent d'aquesta Proposta de resolució, relaciona els elements més destacats de la tramitació d'aquest procediment que finalitza per pèrdua sobrevinguda de l'objecte de la reclamació.
Proposta de resolució de finalització de la Reclamació 288/2017 per desistiment
La senyora Elisabet Samarra, ponent d'aquesta Proposta de resolució, relaciona els elements més destacats de la tramitació d'aquest procediment que finalitza per desistiment de la persona reclamant.
Proposta de resolució de finalització de la Reclamació 289/2017 per pèrdua d'objecte
El senyor Manuel Ibarz, ponent de la Proposta de resolució, exposa els elements més destacats de la tramitació d'aquest procediment que finalitza per pèrdua sobrevinguda de l'objecte de la reclamació atès que l'Ajuntament de La Pobla de Montornès ha reconegut extemporàniament el dret d'accés de la persona reclamant.
La senyora Elisabet Samarra formula esmenes a la Proposta de resolució que seran en el text definitiu de la resolució.
Proposta d'informe sobre el Projecte d'ordre CLT/ /2017, per la qual s'aproven, es modifiquen i es deroguen taules d'avaluació i accés documental
S'analitza la Proposta d'informe formulada des de la Secretaria Tècnica sobre el Projecte d'ordre del Departament de Cultura, per la qual s'aproven, es modifiquen i es deroguen taules d'avaluació i accés documental, que és emès de conformitat amb la funció reconeguda a l'article 7.2.h) del Reglament de la Comissió que estableix que la Comissió de Garantia exerceix la funció d'emetre informe sobre els projectes normatius que elaborin les administracions públiques catalanes que regulin de forma directa el dret d'accés a la informació pública o que, a criteri de l'òrgan impulsor de la norma, puguin tenir-hi una incidència rellevant.
La presidenta de la Comissió informa que finalitza aquesta setmana l'estada en pràctiques d'una estudiant de Grau en Dret que s'ha desenvolupat de forma molt satisfactòria i que es troba en curs el procediment per seleccionar dues places de tècnic superior de reforç.
Els membres de la Comissió comenten la recent publicació del Reglament de la Comissió que ha estat aprovat pel Decret 111/2017, de 18 de juliol i que ha entrat en vigor el mateix dia de la publicació al Diari Oficial, el dia 20 de juliol de 2017.
La presidenta fixa la propera reunió del Ple per al dia 9 d'agost de 2017 i designa el lletrat de la Secretaria Tècnica, el senyor Guillem López, perquè desenvolupi les funcions de secretari de la sessió, de conformitat amb l'article 18.4 del Reglament de la Comissió.
La presidenta assenyala a la resta de membres del Ple que des de la Comissió Nacional d'Accés, Avaluació i Tria Documental (CNAATD) s'ha sol·licitat la designació d'un nou representant de la GAIP a la CNAATD atès el cessament del senyor Oriol Mir com a vocal.
Així mateix, assenyala que ha posat en coneixement del Parlament de Catalunya, de conformitat amb l'article 10.4 del Reglament de la Comissió la vacant sobrevinguda d'un membre de la Comissió, per a la designació d'un nou membre.